|  |
| --- |
| Spodaj je osnutek vsebine dokumenta o politiki varstva osebnih podatkov, ki se nanaša na prejemnike tržnih e-poštnih sporočil. Priporočamo, da prek tovrstnega dokumenta vaše prejemnike informirate o vašem upravljanju, obdelovanju in varovanju osebnih podatkov, kot narekuje zakonodaja - v prvi vrsti uredba GDPR, posebno člena 13 in 14, podrobnejše informacije:<http://eur-lex.europa.eu/legal-content/SL/TXT/?uri=uriserv:OJ.L_.2016.119.01.0001.01.SLV> ,<http://eur-lex.europa.eu/legal-content/SL/TXT/?uri=OJ:L:2016:119:TOC> ,<https://www.ip-rs.si/fileadmin/user_upload/Pdf/mnenja/Mednarodna_mnenja/wp251_en_Profiling.pdf> .Dokument prilagodite svojemu podjetju, namenom, dejavnosti, itn. Priporočamo, da dokument dopolnite še v skladu s priporočili Informacijskega pooblaščenca<https://www.ip-rs.si/fileadmin/user_upload/Pdf/smernice/Smernice-za-oblikovanje-izjave-o-varstvu-osebnih-podatkov-na-spletnih-straneh.pdf>ter dogradite v enotni dokument o politiki varstva osebnih podatkov v vašem podjetju. Dokument objavite na vaši spletni strani, da lahko nato povezavo nanj dodate npr. k obrazcu za sprejem soglasij za hranjenje in obdelavo osebnih podatkov. ***Okvirček s tem besedilom izbrišite.*** |

# Politika varstva

# osebnih podatkov

## Upravljavec

Uradno ime podjetja: **Podjetje d.o.o.**
Sedež podjetja: **Ulica XX, 1000 Mesto, Slovenija**
Odgovorna oseba v podjetju (zakoniti zastopnik ali predstavnik): **Ime Priimek**

Pooblaščena oseba za varstvo podatkov v podjetju (če ta obstaja): **Ime Priimek**Kontaktni naslov in/ali telefon pooblaščene osebe za varstvo podatkov (če ta obstaja):
**Podjetje d.o.o., Ulica XX, 1000 Mesto, Slovenija, tel.: +386 1 123 4567, e-pošta: dpo@podjetje.si**

## Uporaba, obseg in namen hranjenja in obdelave

Osebne podatke hranimo in obdelujemo za namene ohranjevanja stika s strankami, tržnega obveščanja prek elektronske pošte, pospeševanja prodaje, profiliranja strank s ciljem prilagojene ponudbe vsebin in izdelkov strankam v elektronski pošti in na spletnih straneh. Ob poslanih elektronskih sporočilih si zabeležimo prikaze na strani posameznikov prejetih sporočil in klike na povezave v prejetih sporočilih. Za boljšo in bolj usmerjeno ponudbo ter prilagajanje nadaljnjih sporočil zabeležene podatke avtomatsko obdelamo, analiziramo, profiliramo ter ocenjujemo zainteresiranost naših strank za poslana sporočila. Na osnovi zabeleženih podatkov in ustvarjenih profilov ne izvajamo avtomatiziranega sprejemanja odločitev.

Za namen obveščanja z elektronsko pošto hranimo

* naslov elektronske pošte,
* ime,
* priimek,
* spol.

Osebne podatke zbiramo z izrecno privolitvijo oz. soglasjem posameznikov. Soglasja hranimo skupaj z njihovo vsebino in vsebino obrazca, s katerim so bila dobljena.

Osebne podatke uporabljajo naši naslednji oddelki:

* Prodaja,
* Marketing,
* Podpora strankam.

## Iznos

Zbirke osebnih podatkov hranimo na območju Republike Slovenije ter jih ne iznašamo v druge države.

## Obdobje hrambe

Osebne podatke posameznika hranimo do preklica soglasja za hranjenje in obdelavo podatkov posameznika. Po preklicu soglasja posameznika njegove osebne podatke nemudoma učinkovito in trajno izbrišemo.

V kolikor bi v našem podjetju prenehali zgoraj opisani nameni, zaradi katerih hranimo in obdelujemo osebne podatke, bomo zbirke podatkov, katerih namen je prenehal, nemudoma učinkovito in trajno izbrisali.

Podatke o prikazih prejetih sporočil in klikih na povezave v prejetih sporočilih hranimo še 12 mesecev od pošiljanja sporočila.

## Pravice posameznika (osebe)

Vsak posameznik lahko za svoje podatke kadarkoli zahteva

* vpogled,
* popravek,
* popoln izbris,
* prenos drugemu ponudniku sorodnih storitev,
* prekinitev obdelave in hranjenja oz. preklic soglasja za obdelavo in hranjenje, ne da bi to vplivalo na zakonitost obdelave, ki se je na podlagi privolitve oz. soglasja izvajala do njegovega preklica.

V primeru, da bi v našem podjetju želeli nadalje obdelovati osebne podatke za namen, ki ni namen, za katerega so bili osebni podatki zbrani, bomo posamezniku pred tako nadaljnjo obdelavo podatkov zagotovili informacije o tem drugem namenu in vse nadaljnje relevantne informacije, kot so podane v temu dokumentu.

Vsak posameznik lahko v primeru, da meni, da so mu z naše strani kakorkoli kršene pravice z naslova varstva njegovih osebnih podatkov, kadarkoli poda pritožbo pri nadzornemu organu - Informacijskemu pooblaščencu v Republiki Sloveniji:

Republika Slovenija, Informacijski pooblaščenec, Zaloška 59, 1000 Ljubljana, <https://www.ip-rs.si>

Storili bomo vse, kar je v naši moči, da posamezniku pomagamo pri uveljavljanju svojih pravic.